钦定古今图书集成/理学汇编/经籍典/第053卷 > 《洛书五行合后天卦》
## 钦定古今图书集成/理学汇编/经籍典/第053卷 > 《洛书五行合后天卦》

“一得五合为六，故一与六相得，合而居北。二与五合
为七，故二与七相得，合而居南。三得五合为八，故三
与八相得，合而居东。四得五合为九，故四与九相得，
合而居西。五得五合为十，故五与十相得，合而居中。
一变五化成六而生水，二化五变成七而生火，三变
五化成八而生木，四化五变成九而生金，五变五化”
成十而生土。刘长民、陈乐轩、郑夹漈皆谓《易大传》“五
十有五，所以成变化而行鬼神”一节，专明洛书十数，
伏羲以此画后天之卦位。